1974. gada Tour de France
1974. gada Tour de France bija 61. Tour de France daudzdienu velobrauciens, kas notika no 1974. gada 27. jūnija līdz 21. jūlijam. Dalībniekiem bija jāveic 4098 km 22 posmu laikā un to viņi paveica ar vidējo ātrumu 35,241 km/h. Šajā gadā velobraucienā piekto reizi savā karjerā uzvarēja Edijs Merkss. Tāpat beļģu riteņbraucējs šajā sezonā triumfēja arī Giro d'Italia un pasaules čempionātā.